วันที่ 8 ตุลาคม 2564 เทศบาลตำบลตกพรม จัดเวทีประชาคมท้องถิ่นระดับตำบลเพื่อทบทวนและจัดทำแผนพัฒนาท้องถิ่น (พ.ศ.2566-2570) โดยมีนายชุมพล เจนจัดการ นายกเทศมนตรีตำบลตกพรม ประธานคณะกรรมการพัฒนาเทศบาลตำบลตกพรม เป็นประธานในการประชุม ซึ่งเวทีดังกล่าวคณะกรรมการพัฒนาเทศบาลตำบลตกพรม จัดให้สัดส่วนประชาคมท้องถิ่นระดับตำบลได้มีส่วนร่วมในการเสนอปัญหา ความต้องการ เป็นไปตามระเบียบกระทรวงมหาดไทยว่าด้วยการจัดทำแผนพัฒนาฯ ข้อ 17 เกิดกระบวนการมีส่วนร่วม การบริหารราชการ เพื่อบรรลุเป้าหมาย เกิดประโยชน์สุขของประชาชน เกิดผลสัมฤทธิ์ต่อภารกิจของรัฐ และมีประสิทธิภาพและเกิดความคุ้มค่าในเชิงภารกิจของรัฐ เป็นไปเพื่อประโยชน์สุขของประชาชน โดยวิธีการบริหารกิจการบ้านเมืองที่ดี และให้คำนึงถึงการมีส่วนร่วมของประชาชนในการจัดทำแผนพัฒนาท้องถิ่น





